Turvallisuus - Mitsubishi L200 | Edistyksellistä turvallisuutta
Mitsubishi L200:lla on kauaskantoinen maine luotettavana ja kestävänä hyötyajoneuvona. Siinä on myös lukuisia älykkäitä ominaisuuksia, jotka vievät matkustajien ja kuljettajien turvallisuuden aivan uudelle tasolle.
AJONVAKAUTUS- JA LUISTONESTOJÄRJESTELMÄ (ASTC)
ASTC säätelee automaattisesti pyörien jarrutustehoa kaarreajossa, jolloin ajettavuus pysyy vakaana. Hallitsemalla moottorin tehoa ja kohdistamalla pyöriin jarruvoimaa se lisäksi optimoi luistoneston, jolloin vääntömomenttia ei menetetä pyörien pyöriessä.
ABS-jarrujärjestelmä elektronisella EBD-jarruvoimanjaolla
ABS-jarrut estävät pyörien lukkiutumisen hätäjarrutuksen aikana, jolloin auto pysyy paremmin hallinnassa myös liukkailla teillä. Sähköinen jarruvoiman jako (EBD) jakaa jarruvoiman kaikille neljälle pyörälle parantaen jarrutuksen tehokkuutta.
Perävaunun vakautusjärjestelmä lisää vakautta hinatessa. Jos auto alkaa heilua, järjestelmä hallitsee automaattisesti moottorin tehoa ja kaikkiin pyöriin kohdistettavaa jarruvoimaa vakauttaakseen auton ja perävaunun.
Jos auto alkaa ajautua pois kaistalta yli 65 kilometrin tuntinopeudella, kaistavahti havaitsee ongelman tuulilasissa olevan kameran avulla ja aktivoi varoitusäänen ja varoitusvalon.
Mäkilähtöavustin tekee jyrkissä ylämäissä liikkeellelähdön helpommaksi, estämällä autoa liukumasta taaksepäin. Kun mäkilähtöavustin on käytössä, se pitää automaattisesti jarrut päällä hetken, jotta kuljettaja ehtii siirtää jalkansa kaasupolkimelle.
Vankka ja kevyt kori
Kori suojanasi
Kori on erittäin tukeva ja kevyt, sillä siinä on käytetty runsaasti suurlujuusteräslevyjä, jotka parantavat myös törmäysturvallisuutta.
Mitsubishi L200 suojaa sinua ja matkustajiasi törmäyksessä seitsemän turvatyynyn järjestelmällään. Etuturvatyynyt suojaavat etupenkin matkustajia ja polviturvatyyny kuljettajan jalkoja mahdollisessa etutörmäyksessä. Sivutörmäyksessä etumatkustajia suojaavat sivuturvatyynyt ja kummankin rivin matkustajia sivuilla olevat turvaverhot.
Pysy valitsemassasi nopeudessa
Säädettävä nopeudenrajoitin estää autoa ylittämästä valitsemaasi nopeutta useimmissa tilanteissa. Koska auton nopeutta rajoitetaan säätämällä moottorin vääntömomenttia, voit joutua jarruttamaan alamäessä hidastaaksesi nopeutta. Jos asettamasi nopeus ylittyy, näytölle ilmestyy varoitus ja kuuluu varoitusääni.
Huomioitavaa: Voit joutua käyttämään jarruja, jotta nopeus ei ylity alamäessä.
- Ajonvakautus- ja luistonestojärjestelmä (ASTC): ASTC on osa täydentävää turvajärjestelmää. Aja turvallisesti, äläkä aja vain tämän järjestelmän varassa. Varmista, että kaikki auton renkaat ovat samanlaisia. Älä asenna jälkiasenteisia tasauspyörästön lukkoja autoosi. Katso lisätietoja omistajan käsikirjasta.
- Perävaunun vakautusjärjestelmä (TSA): TSA on osa täydentävää turvajärjestelmää. Aja turvallisesti, äläkä aja vain tämän järjestelmän varassa. Liukkaiden tienpintojen, voimakkaan sivutuulen, vääränlaisen lastauksen ja/tai korkean ajonopeuden takia TSA-järjestelmä ei välttämättä pysty vakauttamaan yhdistelmää. Katso lisätietoja omistajan käsikirjasta.
- Kaistavaroitin (LDW): Kaistavaroitinta ei ole tarkoitettu pienentämään riskejä, jotka aiheutuvat auton edessä olevan tilanteen huomioimatta jättämisestä (jokin vie huomion sivuun, kuljettaja on mietteissään jne.) tai esimerkiksi sääolosuhteista johtuvasta huonosta näkyvyydestä. Se on suunniteltu tunnistamaan kaistaviiva nopeuden ollessa vähintään noin 65 km/h. Ohjaa autoasi asianmukaisesti ja aja turvallisesti. Järjestelmä ei välttämättä tunnista kaistaa asianmukaisesti joissakin olosuhteissa. Katso lisätietoja omistajan käsikirjasta.
- Mäkilähtöavustin (HSA): HSA ei korvaa turvallista ajoa. Älä koskaan luota yksinomaan tähän toimintoon ajaessasi jyrkillä teillä. Ajoneuvo voi liikkua taaksepäin, jos jarrupoljin on kuormitettu tai jos tie on hyvin jyrkkä tai liukas. Tämä toiminto ei ole suunniteltu pitämään ajoneuvon pysähtyneenä ylämäkeen yli 2 sekuntia. Tämä toiminto ei korvaa jarrupolkimen painamista pitääkseen auton paikallaan. Katso lisätietoja omistajan käsikirjasta.
- 7 SRS-turvatyynyä: Turvatyynyt ovat osa täydentävää turvajärjestelmää (SRS). Jotta laukeava turvatyyny aiheuttaisi mahdollisimman vähän vahinkoa, käytä aina turvavyötä, istu suorassa istuimen keskiosassa äläkä nojaa oveen. Pyri aina sijoittamaan alle 12-vuotiaat ja sitä nuoremmat lapset takapenkille ja käytä asianmukaisia turvaistuimia. Jos käytät etuistuimella selkä menosuuntaan asennettavaa lastenistuinta, aktivoi SRS-turvatyynyn käytöstäpoistokytkin. Katso lisätietoja omistajan käsikirjasta ja turvaistuimen mukana tulleista ohjeista.